המכללה האקדמית בית ברל , תואר שני באבחון ולקויות למידה, מכללת בית ברל, תמיכה לסטודנטים לקויי למידה
מרכז אבחון והדרכה<?xml:namespace prefix = "o" ns = "urn:schemas-microsoft-com:office:office" />
המרכז לאבחון והדרכה כולל בתוכו שתי יחידות שפועלות בשיתוף פעולה:
היחידה לאבחון נוער ומשפחה פועלת בזיקה למסלול לטיפול וקידום נוער, ועוסקת במתן שירותי אבחון פסיכולוגיים ומשפחתיים. האבחונים הפסיכודיאגנוסטיים המתבצעים ביחידה מאפשרים למערכות החינוך והטיפול הפורמאלי והבלתי פורמאלי בקהילה, בפנימייה ובמוסד, לקבל מידע על אישיותו ומשפחתו של המאובחן שבטיפולם.
היחידה לאבחון דידקטי ופסיכולוגי פועלת בזיקה למסלול לחינוך מיוחד, ומציעה שירותי אבחון בתחומי למידה שונים (קריאה, כתיבה, חשבון, ואסטרטגיות למידה) לילדים ולנוער המתקשים בלימודים, וכן למבוגרים ולסטודנטים במכללה. כמו כן מציעה היחידה הדרכה והשתלמויות בנושאים שונים: אבחון לקויות למידה, שילוב בעלי לקויות למידה בכיתה ואסטרטגיות הוראה.
למרכז אבחון והדרכה מתקבלות פניות עצמאיות מהורים, יועצות בתי ספר, תחנות לילד ולנוער, יחידות קידום נוער, שירות הנערה במצוקה, שירות המבחן לנוער, פנימיות, מוסדות ומחלקות לשירותים חברתיים בקהילה.
סגל המאבחנים במרכז כולל מאבחנים בכירים בעלי ניסיון רב בתחומים שונים: פסיכולוגים קליניים וחינוכיים ומאבחנים דידקטיים בתחומי קריאה כתיבה, אנגלית ומתמטיקה.
מרכז התמיכה לסטודנטים עם ליקויי למידה בבית ברל מסייע לסטודנטים עם ליקויי למידה שונים הלומדים במכללה. המרכז פועל במסגרת משרד דקנאט הסטודנטים במכללה.
ייעודנו העיקרי במרכז התמיכה הוא העצמת היכולת האקדמית של סטודנטים בעלי לקות למידה. הכלי העיקרי שאנו מעניקים לסטודנטים במהלך ההכשרה השוטפת במרכז הוא אסטרטגיות למידה. יחד עם זאת אנו מאמינים, כי בצד העבודה האינטנסיבית עם הסטודנט על בניית אסטרטגיות למידה יעילות עבורו, יש חשיבות בפיתוח קשר אישי וחם הבנוי על יחסי אמון בין המרצים לסטודנט.
לצורך כך מיסדנו את תפקיד המתאם שתפקידו ללוות את הסטודנטים שבאחריותו, ולקיים איתם קשר שוטף במהלך השנה. המתאם מהווה כתובת עבור כל סטודנט במרכז, בכל עניין או צורך שעולה במסגרת החיים הסטודנטיאלים במכללה. יחד הם מחפשים נקודות חוזק, חושבים על ההתאמות המתאימות שיעזרו להצליח בבחינות, ובמקביל מעודדים את הסטודנטים לפתח מודעות עצמית גבוהה לסגנון הלמידה האישי שלהם. את אופי הקשר ותדירות המפגשים יקבעו המתאם והסטודנט בהתאם למטרות שבחרו לקדם.
אנו מאמינים שבזכות המוטיבציה הגדולה והרצון להצליח שמאפיין את רוב אוכלוסיית הסטודנטים עם לקויות הלמידה, בשילוב עם הסביבה התומכת, הידע והניסיון של הצוות שלנו, נוכל להפוך את הלימודים לתואר לחוויה מוצלחת ומתגמלת, ולא רק חוויה של הישרדות בבחינות.